ലഹരിമരുന്ന്: യുവാവ് പിടിയില് കുറവിലങ്ങാട്: വീര്യം കൂടിയ ലഹരിമരുന്നായ എം.ഡി.എം.എയുമായി വേളൂര് സ്വദേശിയായ യുവാവിനെ ജില്ലാ പോലീസ് മേധാവിയുടെ നേതൃത്വത്തിലുള്ള സംഘം അറസ്റ്റ് ചെയ്തു. വേളൂര് സ്വദേശി എ. അഭിജിത്തിനെയാണു അറസ്റ്റ് ചെയ്തത്. വിദ്യാര്ഥികള്ക്കും യുവാക്കള്ക്കും ലഹരിപ്പാര്ട്ടികള്ക്കുമായി വിതരണം ചെയ്യുന്നതിനായി എത്തിച്ച എം.ഡി.എം.എയാണു പോലീസ് സംഘം പിടിച്ചെടുത്തത്. പാര്ട്ടി ഡ്രഗ്, ക്ലബ്ബ് ഡ്രഗ് എന്നീ ഓമനപ്പേരില് അറിയപ്പെടുന്ന അതിഗുരുതരമായ സിന്തറ്റിക് ഇനത്തില്പ്പെട്ട മയക്കുമരുന്നാണ് എം.ഡി.എം.എ. ജില്ലയില് ലഹരിപ്പാര്ട്ടികള്ക്കും വിദ്യാര്ഥികള്ക്കും യുവാക്കള്ക്കുമിടയില് എം.ഡി.എം.കെ. വിതരണം ചെയ്യുന്നതായി ജില്ലാ പോലീസ് മേധാവി ഡി.ശില്പയ്ക്ക് രഹസ്യ വിവരം ലഭിച്ചിരുന്നു. ഇതേത്തുടര്ന്ന് ലഹരി കടത്തിത്തൊണ്ടു വരുന്ന വിദ്യാര്ഥി യുവാക്കളുടെ സംഘങ്ങളെ കേന്ദ്രീകരിച്ച് അന്വേഷണം നടത്തുന്നതിനിടെയാണ് സംസ്ഥാനത്തിന് പുറത്ത് നിന്നും ലഹരി മരുന്നുമായി ബൈക്കില് അഭിജിത്ത് എത്തുന്നതായി വിവരം ലഭിച്ചത്. വിപണിയില് ഏഴു ലക്ഷം രൂപ വിലവരുന്ന കഞ്ചാവും അരലക്ഷം രൂപ വിലവരുന്ന എം.ഡി.എം.എയുമായി മോനിപ്പള്ളി അച്ചിക്കല് ഭാഗത്തു നിന്ന് ഇന്നലെ പുലര്ച്ചെ ഓടിച്ചിരുന്ന ബൈക്ക് സഹിതം അതിസാഹസികമായാണ് പോലീസ് ഇയാളെ പിടികൂടിയത്.നര്കോട്ടിക് സെല് ഡിവൈ.എസ്.പി, വൈക്കം ഡിവൈ.എസ്.പി. എ.ജെ. തോമസ് എന്നിവരുടെ നിര്ദ്ദേശാനുസരണം കുറവിലങ്ങാട് സ്റ്റേഷന് ഹൗസ് ഓഫീസര് ഇന്സ്പെക്ടര് സജീവ് ചെറിയാന്റെ നേതൃത്വത്തിലുള്ള സംഘമാണ് അറസ്റ്റ് ചെയ്തത്. കുറവിലങ്ങാട് എസ്.ഐ തോമസ്കുട്ടി ജോര്ജ്, എ.എസ്.ഐ.മാരായ അജി ആര്, സാജു ലാല്, എസ്.സി.പി.ഓ ജോസ് എ.വി, സി.പി.ഒ. രാജീവ്, ഡബ്ല്യൂ.സി.പി.ഓമാരായ ഇ.ഡി. ബിനു, കെ.കെ് ബിന്ദു, നര്കോട്ടിക് സെല് എസ്.ഐ ബിജോയ് മാത്യു, സി.പി.ഒ. മാരായ ശ്യാം എസ് നായര്, കെ.എസ്. ഷൈന്,ജില്ലാ ആന്റി നാര്കോട്ടിക് സെല് സ്കവാഡ് അംഗങ്ങളായ തോംസണ് കെ മാത്യു, അജയകുമാര്, ശ്രീജിത് ബി.നായര്, വി.കെ. അനീഷ്, എസ്. അരുണ്, ഹൈവേ പൊലീസിലെ എസ്.ഐ അശോകന്, സി.പി.ഒമാരായ റിമ്മോന്, എം. സജി എന്നിവരാണ് പ്രതിയെ പിടികൂടി അന്വേഷണം നടത്തുന്നത്.